એરિયાનો સારો જાણકાર હોય એવા રિયલ એસ્ટેટ એજન્ટને રોકો. સ્થાનિક એસ્ટેટ એજન્ટ આસપાસમાં હૉટ લોકેશન કયું છે એ આસાનીથી શોધી શકશે. સ્થાનિક પ્રૉપર્ટીની કિંમત કેટલી ગણાય એ વિશે પણ તે તમને માર્ગદર્શન આપી શકશે. અગરવાલ ગ્રુપના ડિરેક્ટર પંકજ એલ. અગરવાલ કહે છે, ‘એજન્ટે છેલ્લા થોડા સમયમાં કયા સોદા કરાવ્યા છે એની યાદી માગો. એ યાદી પરથી એ એજન્ટ કઈ રેન્જમાં સોદા કરવી શકે છે એનો ખ્યાલ આવશે. તમે જે રેન્જમાં ફ્લૅટ ખરીદવા ઇચ્છતા હો એ રેન્જમાં ચોક્કસ એજન્ટ સોદા કરવી ન શકતો હોય તો બીજો એજન્ટ શોધો.’